Islam in Ghana

thumb|19.9% of Ghana's population in 2021
**Yɛroŋ Ghana poɔ** Yɛre daŋ e a danweɛŋ soba puoro a Abrahami puoru poɔ, o na la daŋ kpɛ a Ghana poɔ. Pampana ŋa bee zenɛ ŋa ka fooŋ na sɔre a puopuobo naŋ be a Ghana poɔ, Yɛre e la a ayi soba naŋ tu a Kristo puori ka banaŋ na yeli a yageroŋ poɔ,  bee a yi a Kristo biiri puoriŋ banaŋ meŋ la meŋ e gyamaa. A dasaŋa na ka fooŋ la sɔre leɛ gaa  yuomo tuturi, A Ghana toma lambogiri kaŋa naŋ maŋ sɔrɔ noba  yageroŋ yeli ka 2021 yuoni poɔ, a yɛre puopuoribo yageroŋ e la 19.9%
thumb
Peɛroo wuli ka Kristo puoru noba yageroŋ e la 63.2%, peɛroo naŋ wuli ka 63.2% yɛre la tuuru Sunni yɛre puoru, kyɛ ka 36.8% noba a tuuru Ahmadiyya yɛre puoru. A Sunni Yɛre, Maliki sakuuri la e noba naŋ e yaga, aneazaa ka Afa Ajura's la da la maaleŋ a 1960s poɔ, la pore ka neɛzaa baŋ ka Hanbali sakuuri, bonso Salafi la da yeli a yelerre ama. Sufism, la da daŋ yaare pɔge a zie zaa yuomo naŋ pare, Tijaniyyah ane Qadiriyyah Sufi  ba maŋ naŋ are leɛre a yɛre saaŋkompare puoru a Ghana poɔ kyɛ.

Yɛre ane Kristo puoru a Ghana poɔ kyɛ taa la nommo naŋ e kpeɛŋaa ba laŋkpeɛbo poɔ. Bonso wederebɛ naŋ de a yɛre weɛŋ ka wederebɛ meŋ bebe a de a Kristo puoru deme meŋ weɛŋ, a ba puoru poɔ, libi yɛlɛ poɔ, kpaaroŋ lantaa poɔ, a ne yelbibilii na maŋ bebe ba puoru kpakyaga poɔ. A Ghana paaloŋ zaa Hajj wederebɛ la maŋ kaa a ba Mecca gaabo yɛlɛ lambogiriŋ, a ba tonnoɔre la ka ba kaa nyɛ banaŋ na faŋa naŋ ta ka ba na toɔ la a gaa kyɛ leɛ wane laafeɛ. A Ghana paaloŋ zaa karemo neŋkpoŋ (Imam) o na la taa a yɛre puoru noba zaa faŋa bee o na la kaara ba zaa.

Paaloŋ mine ane Irigiŋ mine, ane tembɛrɛ mine a zuo a zaa anaŋ na poɔ yɛre naŋ e gyamaa, ka yɛre Arabiɔ sakue naŋ be, peraamere ane sekondere sakue ane sakubɛrɛ zannoo poɔ.

## '''Saadayel/ Saaŋkonnoŋ'''
thumb
Yɛroŋ puopuoribo la wane yɛroŋ, a yi Sahel irigiŋ a West Africa.  A saŋa na a Da’wah tontonnema naŋ maale a gane sɛgeraa a kyaare a noba ane a ba yelerre ne a ba yelba-erre, a ba bezie da la Bonoman State a Ghana paaloŋ.   A yele naŋ wane yɛre puoru noba a Ghana poɔ kyɛ la yɛroŋ ane  Mande ane Hausa kɔkɔre boŋkɔɔre.
thumb
Yɛre tu pore la a Ghana paaloŋ a yi yelgyamaa sobie poɔ, Mande noba tu a Ghana sazu a leɛ wa gɛrɛ o sapare seŋ a tu kpɛ Ghana poɔ, kyɛ ka mine meŋ a tu a Borno ane Hausa boŋkɔɔre lambogiri kyɛ wa kpɛ a north-east poɔ. A zie na yɛre naŋ maaleŋ tu kpɛ ka bonzaa ba dɔɔŋ ba Ghana southern  paaloŋ, Bono ane Begho paaloŋ poɔ, a ba yageroŋ meŋ da doe la bonso a saŋa gbaŋgbaa toma da neŋ bebe. A yi be meŋ a saŋa na, British noba la da kaara ba a yuomo turi pie ne awai puoriŋ, a nempeele ba ma la da maŋ wuli noba naŋ seŋ ka ba kpɛ a Ghana  sazu seŋ poɔ, a noba ba ma ba naŋ da maŋ iri ka ba e a sogyɛre a wa kaara a Ghana noba kponzie bee gyamaa zie da maŋ e yɛre puopuoribo. A baara saŋa, a paaloŋ noba naŋ wa zɔɔ fa ba meŋa,  a yɛre puopuoriba ba ma yaga zie zaa da zo kpɛ la a Ghana mɔgyɛŋ poɔ, a yi 1892 Sack of Salaga, naŋ da iri a Dagomba,Namumba ane Gonja noba, azuiŋ a paaloŋ ŋa naŋ be a Ghana sazu seŋ la ka yɛre puopuoribo/ba a e gyamaa a gaŋ a compare seŋ a Ghana poɔ.

## '''Noba Yageroŋ paaloŋ poɔ.'''
thumb
Yɛre bee Karemo puopuoribo noba yageroŋ bee ba zembo gyamaa ziezaa be la Ghana sazu paaloŋ poɔ, a zuo a zaa a Zongo tenne poore, peɛroo  wuli ka be la ka ba zembo piili kyɛ pãã yɛre paale a Ghana paaloŋ zaa. A tenne na ba naŋ yi kyɛ wa zeŋ a paaloŋ ŋa poɔ e la zitɛɛtɛɛ yaga ba naŋ yi wa, ba mine yi la aseŋ, Sahelian areas of West Africa (Mandinka, Soninke, Hausa, Songhai, Fulani, ane a taaba mine, a ba kɔkre ba naŋ de wane a Ghana paaloŋ poɔ la Hausa Kɔkɔre, ka fooŋ pãã kaa nyɛ noba yaga maŋ leɛ de a Zongooli ka ba e a Ghana sazu seŋ noba. Kyɛ fooŋ kaa nyɛ a paaloŋ na poŋi eŋ la ziiri ayi ka ba kɔkɔɛ a e tɛɛtɛɛ ka ba yelerre meŋ naŋ e tɛɛtɛɛ.

A noba yageroŋ naŋ sɛge eŋ karataa poɔ wuli ka pampana a yɛre puopuoriba ba yageroŋ ta ŋa 20% aneazaa ka nɔkpeɛne fẽẽ bebe a yageroŋ ŋa noɔre. A 2002 yɛre sɔrebo da wuli ka noba yaga bebe a ba tuuro a yɛre puoru yeltuuri ka a tara soŋ azuiŋ a noba na noɔre ba naŋ da wuli ba da ba sage de a tonna ne toma. Yɛre puopuobo banaŋ naŋ da be a Ghana Sazu seŋ da de la a gɔbenɛnte a tu ne mɛre sobie poɔ, ka a yɛre noba yageroŋ banaŋ wuli ka ba ba sage azuiŋ ba iri a bare a saseɛ bee a entɛnɛte poɔ. A ba yelnyɔgeraa kaŋa a yelŋa poɔ la ka noba mine bebe ka ba sɔre ba paale kyɛ ka ba ba erre yɛre yelerre, a zuiŋ ba boɔrɔ ka ka ba yuo a vuo ko dɔnɛɛ zaa ka ba la maaleŋ sɔre ba meŋa. CIA tontonnema da la maaleŋ sɔre la a noba a Ghana zaa poɔ a wane ba noɔre ka ba e 17.6% . noba mine meŋ da e la ba meŋa sɔroo a meŋ yeli ka ba e 25%. A lɛ a Ghana Gɔbenɛnte na maŋ soŋ ne ba libie poɔ la a ba yageroŋ naŋ duoro.

### '''Yɛre puoru laŋgbuo semmo'''
Peɛroo wuli ka 2017 Yɛre noba yageroŋ sɔrebo da la 20% a Ghana poɔ.
 

Yɛre puopuoribo la soŋ ka northern irigiŋ a kpoŋ ane noba yageroŋ, a irigiŋ kpoŋ naŋ be a Upper East irigiŋ kyɛ ka Upper west irigiŋ fẽẽ. A kompare paaloŋ naŋ be a Ghana poɔ a yɛre puopuoribo naŋ be a be ba e gyamaa te seŋ lɛ ba naŋ be a Northern irigiŋ poɔ.

## '''Yɛre puoruu Laŋgbulo'''

### '''Ahmadiyya'''

#### Atikilɛ meŋa:  Ahmadiyya in Ghana
thumb
A Ahmadiyya yɛre Jama'at la da piili a 1921 yuoni poɔ. A yi 1957 poɔ, noba a puoru ŋa tage la noba eŋ a puoru poɔ a ta ŋa 100,000 naŋ bare ba puoruu kyɛ te poɔ ba poɔ, yɛre puopuoribo yaga zie e la noba naŋ yi a kristo puoru poɔ te poɔ a yɛre puoruu poɔ. A Ahmadi puoruu danweɛŋ soba a Ghana poɔ kyɛ e la  Maulvi Abdul Rahim Nayyar, o e la neɛ naŋ da yi bee a pale a yɛre puoruu poɔ, a be a Saltpond poɔ. Pew manne ka a tendaazaa yɛre e ŋa 16%, a Ghana poɔ kyɛ, a yɛre gyamaa zie zaa e la Ahmadiyya yɛre puopuoribo.

### '''Sunni'''

#### '''           Sunni yɛre:''' meŋ la kyɛ
Yɛre kpɛ la a Ghana poɔ a yi a yuomo turi pie ne awai poɔ, a saŋa ka boŋkɔɔre ane Berbers North Afrika da wa, a saŋa ka Sunni yɛre puopuoribo a meŋ kpɛ Ghana paaloŋ poɔ, Maliki naŋ manne. A pãã yi yuomo turi pie ne anaare poɔ, Ghana paaloŋ zaa paa da taa la yɛre puoruu dire ane ziiri banaŋ maŋ laŋ taa a puori, a lɛ meŋ neŋ o zu la Arabiɔ yelwiiri piili.

A Ghana poɔ kyɛ, Sunni yɛre puopuoribo yaga zie tu la a Maliki sakuuri poɔ kyɛ kpɛ a puoru poɔ, a West ane North Afrika poɔ, banaŋ la e gyamaa, a yi a ŋaa puoriŋ a tendaazaa poɔ banaŋ meŋ la la tuuro Hanbali sakuuri leɛroo, Salafi yelnyɔgeraa.

Sufi meŋ taa la saadayel a Ghana poɔ ane a West Afrika zaa poɔ, banaŋ meŋ la Tijaniyya and the Qadiriyya. Sufism poɔ la noba naŋ yɔ wa kpɛ a Ghana poɔ, ba naŋ la ka ba boɔlɔ Zongos. A Ghana poɔ kyɛ noba 37% yeli ka ba e Yɛre puopuoribo naŋ poɔ a Sufi puoruu poɔ.

Salafism piili la a Ghana poɔ kyɛ a yi a 1940s poɔ,

### '''Shia'''

### '''           Shia Islam''' : meŋ la kyɛ
Shia Yɛre meŋ be la a Ghana poɔ kyɛ, ba e la noba naŋ yi a Lebanese noba yɔ wa kpɛ a Ghana poɔ kyɛ a yi 1980s yuoni poɔ. Peɛroo wuli 8% la e noba naŋ e Ghana noba kyɛ poɔ a Shia yɛre puopuoribo poɔ.

## '''Yɛre noba mine seŋ ka neɛzaa baŋ'''
·        Afa Ajura

·        Aliu Mahama

·        Sheikh Osman Nuhu Shaributu

·        Mahamudu Bawumia

·        Samira Bawumia

·        Abedi Pele

·        Farouk Aliu Mahama

·        Mustapha Abdul-Hamid

·        Sulley Muntari

·        Abdul Salam Mumuni

·        Mubarak Wakaso

·        André Ayew

·        Jordan Ayew

·        Baba Rahman

·        Kasim Nuhu

·        Mubarak Mohammed Muntaka

·        Haruna Iddrisu

·        Mohammed Kudus

·        Ahmed Ramadan

·        Thomas Partey

## '''Kaa kyɛ'''

## '''Sommo Yizie'''